**Župný úrad práce v Nitre II 1923 – 1928 (1939)
Opis na úrovni archívneho fondu**

|  |  |  |  |
| --- | --- | --- | --- |
| **kód** | **názov kódu v AJ** | **Obsah** | **Názov kódu v SJ** |
| 3.1.1. | Reference code | SK\_1550\_7670 | Referenčný kód |
| 3.1.2. | Title | Župný úrad práce v Nitre II. | Názov jednotky opisu |
| 3.1.3. | Date(s) | 1923 – 1928 (1939) | Časový rozsah |
| 3.1.4. | Level of desription | archívny fond | Úroveň opisu |
| 3.1.5. | Extent and medium of the unit o description (quantity, bulk, or size) | 2,06 bm (51 úradných kníh, 20 registratúrnych pomôcok, 8 škatúľ spisov, 7 kníh v účtovnom oddelení) | Rozsah a nosič jednotky opisu (množstvo, rozsah alebo veľkosť) |
| 3.2.1. | Name of creator(s) | Župný úrad práce v Nitre | Názov pôvodcu |
| 3.2.2. | Administrative history | Po vzniku Československa bol nariadením Ministerstva s plnou mocou pre správu Slovenska č. 34/1919 Ú. n. zriadený Slovenský úrad práce, ktorému podliehali župné úrady práce a župné poľnohospodárske inšpektoráty. Územná právomoc Župného úradu práce v Nitre bola po reorganizácii župného zriadenia Československa 1. januára 1923 totožná s územím novovytvorenej Nitrianskej veľžupy. Právomoc župného úradu práce spočívala v uzatváraní pracovných zmlúv medzi zamestnávateľmi a poprednými predstaviteľmi poľnohospodárskych robotníkov, obsadzovaní voľných pracovných miest pre uchádzačov, vedení štatisticky nezamestnaného a sprostredkovaného robotníctva. Župné poľnohospodárske inšpektoráty za kauciu udeľovali organizátorom jednotlivých skupín poľnohospodárskeho robotníctva potvrdenia o spoľahlivosti a povolenia k najímaniu na sezónne poľnohospodárske práce. Pracovné zmluvy na jednu sezónu podpisovali všetci poľnohospodárski robotníci v prítomnosti predstavenstva obce a overovali ich starostovia obcí. O dopravu sezónnych robotníkov k zamestnávateľom sa postarali župné úrady práce úverovou prepravnou poukážkou. O uzavretí pracovnej zmluvy podávali župné úrady práce správu Slovenskému úradu práce v Bratislave. Prípadné spory sezónnych poľnohospodárskych robotníkov so zamestnávateľmi riešil Poradný zbor pri Slovenskom úrade práce zriadený nariadením č. 129/1919 Ú. n., ktorého tridsiati členovia boli paritne vymenovaní z radov zamestnávateľov i zamestnancov. Po zavedení krajinského zriadenia v Československu v roku 1928 Župný úrad práce v Nitre zanikol, obvod pôsobnosti jeho nástupcu však ostal nezmenený.  | Dejiny správy pôvodcu |
| 3.2.3. | Archival history | Celkové časové rozpätie písomností Župného úradu práce v Nitre a jeho nástupcov siaha od roku 1919 do roku 1950. Po zaniknutí Okresného úradu ochrany práce v Nitre, ktorý bol v rokoch 1946 – 1950 posledným nástupcom Župného úradu práce v Nitre, sa písomnosti dostali do vtedajšieho Krajského archívu v Nitre, kde boli ako jednotný archívny fond s názvom Župný úrad práce v Nitre 1919 – 1950 usporiadané a inventarizované Júliusom Valachom v roku 1969. V roku 2000 bol tento fond rozčlenený na päť častí, podľa jednotlivých období pôsobnosti pôvodcu, čím vznikol aj súčasný samostatný archívny fond s časovým rozpätím od roku 1923 do roku 1928. | Dejiny archívneho fondu |
| 3.2.4. | Immediate source of acquisition or transfer | Archívny fond Župný úrad práce v Nitre II sa od 9. novembra 2000 eviduje ako samostatný archívny fond pod prírastkovým číslom 979. | Spôsoby získavania archívnych prírastkov |
| 3.3.1. | Scope and contents | Archívny fond obsahuje celkovo 58 úradných kníh, s celkovým časovým rozpätím od roku 1923 do roku 1928. V rámci úradných kníh sa nachádzajú knihy pracovných zmlúv (1923 – 1928), kniha robotníkov odporúčaných na práce (1925), zoznamy odoslaných robotníkov na práce, majerov a ich zamestnancov, hospodárskych a lesných podnikov podľa okresov (1924), výkazy sprostredkovania práce (1926 – 1928), výkazy notárskych úradov o nezamestnanosti poľnohospodárskych a lesných robotníkov podľa okresov (1926 – 1927), štatistiky o umiestnených poľnohospodárskych robotníkoch (1924 – 1927), ako aj čierna kniha robotníkov, ktorých najímanie na zmluvný pracovný pomer bol zakázaný. Medzi registratúrnymi pomôckami, ktorých celkový počet je 15 sa nachádzajú podacie protokoly (1923 – 1924), indexy a protokoly korešpondencie (1923 – 1928) a index prechodných robotníkov a legitímnych gazdov (1926). Spisy sú uložené do 7 škatúľ s časovým rozpätím od roku 1923 do roku 1928 a obsahujú korešpondenciu, pracovné zmluvy, revízie pracovných, mzdových a ubytovacích pomerov poľnohospodárskeho robotníctva, ponuky práce v cudzine, vyhlášky o poistení sezónnych robotníkov, sociálne, starobné a invalidné poistenie robotníkov. Účtovné oddelenie s časovým rozpätím od roku 1926 do roku 1928 obsahuje pokladničné denníky (1925 – 1926), mzdový výkaz (1828) a saldo kontá (1925 – 1928). Písomnosti archívneho fondu obsahujú informácie o hospodárskej sa sociálnej situácii robotníkov na území pôsobnosti pôvodcu, poskytuje prehľad migrácie obyvateľstva za pracovnými príležitosťami v období časového rozpätia archívneho fondu. | Obsah a rozsah archívneho fondu |
| 3.3.2. | Appraisal, destruction and scheduling information | Informácie o vyraďovaní nie sú známe. | Vyraďovanie a hodnotenie  |
| 3.3.3. | Accruals | Neočakávajú sa. | Možné prírastky |
| 3.3.4. | System of arrangement | Archívny fond je rozdelený na dve časti podľa dvoch oddelení jeho pôvodcu: všeobecné oddelenie (označené veľkým písmenom A) a účtovné oddelenie (označené veľkým písmenom B). Všeobecné oddelenie sa ďalej delí na úradné knihy, registratúrne pomôcky a spisy. V rámci účtovného oddelenia sa neuplatnilo žiadne ďalšie delenie na podskupiny.  | Spôsob usporiadania |
| 3.4.1. | Conditions governing acces | Archívny fond je prístupný v zmysle Zákona č. 395/2002 Z. z. o archívoch a registratú-rach a o doplnení niektorých zákonov a v zmysle Zákona č. 18/2018 Z. z. o ochrane osobných údajov a o zmene a doplnení niektorých zákonov. | Podmienky prístupu |
| 3.4.2. | Conditions governing reproduction | Archívne dokumenty možno reprodukovať so súhlasom archívu podľa podmienok uvedených v jeho bádateľskom poriadku a v súlade s internými predpismi MV SR. | Podmienky vyhotovovania reprodukcií |
| 3.4.3. | Language /scripts of material | slovenský | Jazyk/písmo archívnych dokumentov |
| 3.4.4. | Physical characteristics and technical requirements | nepoškodený, neúplný | Fyzický stav a technické požiadavky |
| 3.4.5. | Finding aids | Štátny archív v Nitre, J. Valach: Župný úrad práce v Nitre, inventár, Nitra 1969, 26 s., evidenčné číslo 806.  | Vyhľadávacie pomôcky |
| 3.5.1. | Existence and location of originals | Ministerstvo vnútra SR, Štátny archív v Nitre, Novozámocká 273, 951 12 Ivanka pri Nitre | Existencia a umiestnenie originálov |
| 3.5.2. | Existence and location of copies | Archívny fond nie je v súčasnosti digitalizovaný. Nie sú vyhotovené ani konzervačné kópie. | Existencia a umiestnenie kópií |
| 3.5.3. | Related units of description | Župný úrad práce v Nitre I. (1919 – 1922), Úrad práce v Nitre I. (1929 – 1940), Úrad práce v Nitre II. (1941 – 1945), Úrad ochrany práce v Nitre (1946 – 1950). | Súvisiace jednotky opisu |
| 3.5.4. | Publication note | Nie sú žiadne informácie o publikovaní. | Informácie o publikovaní |
| 3.6.1. | Note | - | Poznámka |
| 3.7.1. | Archivist´s note | Mgr. Attila Fazekas | Informácia o spracovateľovi a spracovaní |
| 3.7.2. | Rules or conventions | Opis bol vyhotovený podľa ISAD(G): General International Standard Archival Description, Second Edition | Pravidlá alebo zásady |
| 3.7.3. | Date(s) of descriptions | 21. 06. 2019 | Dátum vyhotovenia opisu |